শান্তির বৃক্ষ (প্রথম বিশ্বযুদ্ধ)
শান্তির বৃক্ষ (স্লোভাক: Strom pokoja, রুশ: Дерево мира, জার্মান: Der Friedensbaum) স্লোভাকিয়াতে অবস্থিত একটি আন্তর্জাতিক প্রকল্প। প্রথম বিশ্বযুদ্ধের ১০০ বছর পূর্তি উপলক্ষ্যে এটি প্রতিষ্ঠিত হয়। স্লোভাকিয়ার প্রকৌশলী মারেক সবলা এই প্রকল্পের নামকরণ করেছেন। এই প্রকল্পের মূল লক্ষ্য হল প্রতিটি মহাদেশে "শান্তির বৃক্ষ" রোপণের মাধ্যমে শান্তির বার্তা প্রচার করা। এই আন্তর্জাতিক প্রকল্প "শান্তির বৃক্ষ" আনুষ্ঠানিকভাবে "গুড আইডিয়া স্লোভাকিয়া - আইডিয়া'স ফ্রম স্লোভাকিয়া" নামক ব্র্যান্ডের অধীনে স্লোভাক প্রজাতন্ত্রের প্রতিনিধিত্ব করে। প্রকল্পটির ট্রেডমার্ক লাইসেন্স স্লোভাক প্রজাতন্ত্রের পররাষ্ট্র বিষয়ক মন্ত্রণালয় দ্বারা মঞ্জুর করে। ২০১৪ সাল পর্যন্ত সামরিক এবং বিশ্ব ইতিহাস সম্পর্কিত গুরুত্বপূর্ণ স্থানে ৩৩ টি শান্তি বৃক্ষ রোপণ করা হয়েছে।